C 347/14
DA
Den Europæiske Unions Tidende
9.9.2022
Tirsdag den 8. marts 2022
57. opfordrer især Kommissionen til i sin høringsproces at genskabe balancen mellem repræsentanter for erhvervslivets interesser og repræsentanter for andre interesser, som f.eks.
arbejdstagernes rettigheder, sociale rettigheder og miljøbeskyttelse, og sikre beskyttelse mod urimelige lobbypraksisser, der er i modstrid med en retfærdig og gennemsigtig dialog; 58. opfordrer medlemsstaterne, EU-institutionerne generelt og Kommissionen i særdeleshed til at sikre et tæt samarbejde med civilsamfundet under udarbejdelsen eller gennemgangen af lovgivning, der har en potentiel indvirkning på civilsamfundets råderum og frihedsrettigheder; 59. noterer sig, at en af Kommissionens næstformand har fået til ansvar at opretholde en åben, gennemsigtig og regelmæssig dialog med civilsamfundet; understreger, at civil dialog bør operationaliseres yderligere; opfordrer navnlig Kommissionen til at overveje at oprette specifikke kontaktpunkter inden for hvert generaldirektorat for at gøre det muligt for civilsamfundet at være i tæt kontakt med Kommissionens næstformand; mener, at det er afgørende, at mange forskellige CSO'er får en fremtrædende rolle gennem en gennemsigtig udvælgelsesproces i ekspertgrupper og rådgivende fora, som bistår Kommissionen, og at der lægges vægt på CSO'er, som er fortalere for sårbare og underrepræsenterede grupper; 60. opfordrer Kommissionen til at udnytte definitionen af nationale programmer for gennemførelse af EU-midler og medlemsstaternes gennemførelse af EU's strategier og handlingsplaner til at stille krav om, at medlemsstaterne indfører effektive mekanismer for CSO'ers deltagelse og civil dialog; opfordrer til civilsamfundets styrkede deltagelse i processen med det europæiske semester og i overvågningen af den europæiske genopretningspakke; 61. glæder sig over det europæiske ungdomsår som en mulighed for yderligere at fremme borgerdeltagelse og dialog i et demokratisk samfund; 62. forpligter sig til at sikre en reel opfølgning på denne betænkning og opfordrer Kommissionen og Rådet til at forpligte sig til det samme; o o 63.
o
pålægger sin formand at sende denne beslutning til Rådet og Kommissionen.